Bomankge mo tirong ya go phepafatsa ba re mo e ka nnang halofo ya nako e batho ba e dirisang fa ba phepafatsa, ba e senya ba ntse ba “dikologa mo phaposing ba sutisa dilwana le matlakala a a tletsetletseng mo tseleng ya bone.” Go ntse fela jalo le mo dikarolong tse dingwe tsa botshelo. Ka jalo, fa e le gore o batla go dirisa nako ya gago ka tsela e e molemo, leba lefelo le o nnang mo go lone. A le tletse ka dilo tse di sa tlhokegeng, tse di dirang gore o palelwe ke go suta ka kgololesego mme mo godimo ga tsotlhe di go senyetsa nako? Fa go ntse jalo, fokotsa dilo tse o sa di tlhokeng. Ke tsholetswe kwa Mulhouse, kwa bokonebotlhaba jwa Fora, mo motsaneng mongwe o o gaufi le toropo o o itsegeng ka thubakanyo. Fa ke sa ntse ke le monnye ke ne ke tlhola ke bona malapa a mo lefelong la rona a lwantshana botlhoko. Mo lelapeng la gaetsho, basadi ba ne ba nyadiwa e bile banna ba ne ba sa ba akaretse mo go sepe fela. Ke ne ka rutiwa gore mosadi o tshwanetse go bereka fela mo khitšhineng, a tlhokomele monna le bana.